
1. PRASĪBAS LOKĀLPLĀNOJUMA TERITORIJAS IZMANTOŠANAI, KAS IR
ATŠĶIRĪGAS NO TERITORIJAS PLĀNOJUMĀ NOTEIKTĀ

1.1. Teritorijas izmantošanas un apbūves noteikumi (turpmāk – Noteikumi) nosaka prasības
teritorijas izmantošanai un apbūvei zemes vienībai Liepu mežs, Kārklu ielā, Ikšķilē, Ogres  novadā.,kadastra apzīmējums 7494 012 1678, (turpmāk – Lokālplānojuma teritorija).

1.2.Lokālplānojuma teritorijas izmantošanā un apbūvē piemēro Ogres novada pašvaldības “Teritorijas izmantošanas un apbūves noteikumi” prasības, ciktāl Noteikumi nenosaka citādi.

1.3. Būvlaides:
1.3.1. Kārklu ielai - 12 m,
1.3.2. projektējamai ielai - 6 m.

1.4.  Priekšpagalma un sānpagalma dziļums:
1.4.1 .Priekšpagalms:
 - gar Kārklu ielu  - 12,0 m, 
-  gar projektējamo ielu - 6,0 m, 
1.4.2. Sānpagalms:
   –min.  4,0 m. 
1.4.3. Nav atļauta dzīvojamo māju būvniecība uz robežas ar kaimiņu zemes gabalu.
1.4.4. Priekšpagalmā ēku izvietošana nav pieļaujama.

1.5. Iežogojums - teritoriju pieļaujams nožogot, veidojot caurredzamus metāla pinumu žogus līdz 1,60 m augstumam visai teritorijai vienotā krāsā krāsā.

1.6. Pirms apbūves uzsākšanas katrā jaunveidojamajā zemes vienībā veicama atmežošana. Kailcirte nav pieļaujama. Maksimāli saglabājami koki gar Kārklu ielu un esošās zemes vienības dienvidaustrumu robežu. Brīvajā (zaļajā) teritorijā saglabā mežu un raksturīgo meža zemsedzi. Koku ciršana pieļaujama tikai apbūvei paredzētajā teritorijā.

1.7. Koku apsaimniekošanā ievērojami sertficēta dendrologa Andreja Svilāna dotie norādījumi (skat.Paskaidrojuma raksta pielikumos).

1.8. Pēc centralizēto ūdensapgādes un kanalizācijas sistēmu izbūves, lokālo sistēmu pieslēgšana tām ir obligāta.

1.9. Lietus ūdeņu novadīšana centralizētā sadzīves kanalizācijas sistēmā nav pieļaujama. Lietus ūdeņu attīrīšanai, uzkrāšanai un novadīšanai atļauts izmatot ilgtspējīgus lietus ūdeņu
apsaimniekošanas risinājumus (lietus dārzus, ievalkas u.tml.).

1.10. Katrā savrupmāju apbūvei paredzētā zemes vienībā veidojama lokāla lietus kanalizācijas sistēma, kas nodrošina tās uzsūkšanos katra zemes vienības ietvaros, nepieļaujot virsūdeņu noplūšanu uz kaimiņu zemes vienībām. 

1.11. Ūdens novadīšanai no ielu brauktuves veidojamas ievalkas, kas apstādītas ar mitrumu
mīlošiem augiem.

1.12. Savrupmāju apbūvei paredzētās zemes vienības nodrošināmas ar elektroapgādi.

1.13. Izbūvējams ielas apgaismojums.

2. PRASĪBAS TERITORIJAS IZMANTOŠANAI UN APBŪVES PARAMETRIEM
KATRĀ FUNKCIONĀLAJĀ ZONĀ

2.1. SAVRUPMĀJU APBŪVES TERITORIJA

2.1.1. Savrupmāju apbūves teritorija (DzS7)

2.1.1.1. Pamatinformācija
Savrupmāju apbūves teritorija (DzS7) ir funkcionālā zona meža zemē, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju apbūve.

2.1.1.2. Teritorijas galvenie izmantošanas veidi
 Savrupmāju apbūve (11001).

2.1.1.3. Teritorijas papildizmantošanas veidi
Nenosaka

2.1.1.4. Apbūves parametri
Minimālā jaunizv. zemes gabala platība- 2400 kv.m.,
Maksimālais apbūves blīvums -20 %;
Apbūves augstums (m)-  kores augstums no zemes virsmas reljefa zemākajā punktā pie pamatiem - 10,0 m, saimniecības ēkai- 6,0m;
Apbūves augstums (stāvu skaits) – dzīvojamai mājai līdz 2, saimniecības ēkai - 1 stāvs
Minimālais brīvās zaļās teritorijas rādītājs- 50 %,

2.1.1.5. Prasības ēku arhitektūrai
Palīgēku būvē arhitektoniski vienotā stilā ar galvenās izmantošanas ēku;

Citi noteikumi
- Nav pieļaujama guļbūvju un rūpnieciski izgatavotu konteineru tipa apbūve.
- Zemes gabala minimālā fronte gar projektējamo ielu -18 m, projektējamās ielas pagriezienā-6 m (pieļaujams atbilstoši Ikšķiles novada TIAN p.180.).
-  Saimniecības ēkas augstums un apbūves laukums nedrīkst būt lielāks par tajā pašā zemes
gabalā izvietotās dzīvojamās ēkas attiecīgajiem rādītājiem.
- Ēku skaits zemes gabalā - 1 dzīvojamā un 1 saimniecības ēka.




2.2. TRANSPORTA INFRASTRUKTŪRAS TERITORIJA

2.2.1. Transporta infrastruktūras teritorija (TR2)

2.2.1.1. Pamatinformācija
- Transporta infrastruktūras teritorija (TR2) ir funkcionālā zona, ko nosaka, lai nodrošinātu visu veidu transportlīdzekļu un gājēju satiksmei nepieciešamo infrastruktūru un inženiertehnisko apgādi.
2.2.1.2. Teritorijas galvenie izmantošanas veidi
-  Inženiertehniskā infrastruktūra (14001).
- Transporta lineārā infrastruktūra (14002).
2.2.1.3. Teritorijas papildizmantošanas veidi
Nenosaka
2.2.1.4. Apbūves parametri
Nenosaka
2.2.1.5. Citi noteikumi
-  Ielas būvprojektā jāievēro Grafiskā daļa, t.sk. ielas šķērsprofils. Ielas platums sarkanajās līnijās-10,0 m.
-   Iebrauktuves plānojamās zemes vienībās- no projektējamās ielas;
-  Ielai var tikt paredzēts grants segums tik ilgi, kamēr ekspluatācijā tiek nodota pēdējā dzīvojamā ēka no plānotās apbūves apjoma. Viena gada laikā pēc pēdējās dzīvojamās ēkas nodošanas ekspluatācijā iela jāizbūvē ar asfalta vai bruģa segumu.
-  Ielas teritorijai nosaka dzīvojamās zonas statusu, ierīkojot atbilstošās ceļa zīmes.
-  Ielas būvprojektā jāparedz satiksmes mierināšanas risinājumi, galvenokārt vaļņi.
-Ielas teritorijā jāierīko apstādījumi un ievalka.

3. TERITORIJAS AR ĪPAŠIEM NOTEIKUMIEM
Nenosaka


4. CITI NOSACĪJUMI

4.1. Lokālplānojuma īstenošanas kārtība
4.1.1. Lokālplānojuma īstenošanas 1. kārtā jāveic šādas darbības:
4.1.1.1. Lokālplānojuma teritorijas inženiertehniskā sagatavošana,
4.1.1.2. ielas notekūdeņu (nokrišņu novadīšanai no segtajām platībām u.c.) savākšanas un akumulācijas būvju tehnisko parametru noteikšana, veicot lietus ūdeņu apjoma aprēķinu (tai skaitā infiltrācijas kapacitātes aprēķins), nepieciešamības gadījumā izveidojama kopējā notekūdeņu savākšanas, uzkrāšanas un lēnas infiltrācijas sistēma,
4.1.1.3. lietus ūdeņu savākšanas un akumulācijas būvju tehnisko parametru noteikšana, veicot lietus ūdeņu apjoma aprēķinu no segtajām platībām; nepieciešamības gadījumā izveidojama kopējo lietusūdeņu savākšanas un akumulācijas sistēma.
4.1.2. Lokālplānojuma īstenošanas 2. kārtā jāveic šādas darbības:
4.1.2.1. projektējamās ielas izbūve un nodošana ekspluatācijā funkcionālajā zonā Transporta infrastruktūras teritorija (TR2) ar grants, šķembu, asfalta vai bruģa segumu, ielas apgaismojuma izbūve un nodošana ekspluatācijā,
4.1.2.2. elektroapgādes tīkla izbūve, nodrošinot pieslēgumus funkcionālajā zonā Savrupmāju apbūves teritorija (DzS7) plānotajām zemes vienībām.
4.1.3. Lokālplānojuma īstenošanas 3. kārtā izstrādā zemes ierīcības projektu un atdala plānotās zemes vienības un reģistrē Zemesgrāmatā.
4.1.4. Lokālplānojuma īstenošanas 4. kārtā veic funkcionālajā zonā Savrupmāju apbūves
teritorija (DzS7) plānoto zemes vienību apbūvi.
4.1.5. Lokālplānojuma īstenošanas 5. kārtā (viena gada laikā pēc savrupmāju galveno būvdarbu pabeigšanas) funkcionālajā zonā Transporta infrastruktūras teritorija (TR2) izbūvē un nodod ekspluatācijā ielu ar cieto segumu (asfalts vai bruģis), ja tas nav īstenots 2.kārtā.

